[www.caritasmallorca.org](http://www.caritasmallorca.org)

**Nota de premsa**

**Presentació del IV Pla Estratègic de Càritas Mallorca (2025-2028)**

**El document marca les línies de feina pels pròxims 3 anys de l’entitat per a donar resposta a les realitats socials dels més desfavorits**

La Seu de Mallorca ha estat l’escenari de la presentació del **IV Pla Estratègic de Càritas Mallorca** , la guia que marcarà la feina, els programes, projectes i serveis ha desenvolupar els pròxims 3 anys per a donar resposta a la situació de les persones que estan en situació d’exclusió social o en risc.

Més de 250 persones vinculades a l’entitat social,(voluntaris, participants, socis, donants, treballadors, preveres...) s’han donat cita a la Catedral de Mallorca per a participar a l’acte que ha estat presidit per Mons. Bisbe **Sebastià Taltavull**, i president de Càritas Mallorca, així com el Degà i president del Capítol de la Seu, **Antoni Vera**, i la secretaria general de Càritas Española, **Natalia Peiro**, entre altres autoritats, i la consellera de Familia i Afers Socials, Catalina Cirer, entre altres.

L’acte s’ha dividit en diferents parts molt dinàmiques, i on els agents que formen part de Càritas Mallorca han estat protagonistes, juntament amb els programes, serveis , línies d’actuació i iniciatives que s’aniran desenvolupant durant els pròxims anys.

El nou Pla Estratègic de Càritas Mallorca es fruit d’un **procés de reflexió i participació** interna de més de 2 anys i neix per a **respondre als desafiaments socials** cap a les persones excloses de la societat. El pla aposta perquè Càritas sigui **motor d’una transformació social** que atengui necessitats urgents, i que a la vegada promogui la dignitat, la justícia i l’esperança cap a les poblacions més excloses. En aquest sentit aposta per un **voluntariat** amb **més protagonisme** i una **comunitat cristina més viva** en aquesta transformació social . Càritas Mallorca vol enfortir la seva estructura organitzativa per a una millora constant dels serveis que presta des de Càritas Central i també en les Càritas Parroquials , per enriquir la imatge com Església que serveix i acompanya. Aquesta nova estructura té 4 àrees principals: **Espiritualitat i Interculturalitat**, **Acció Social en el Territori**, **Desenvolupament Institucional** i **Sostenibilitat** amb compromisos concrets que guiaran l‘acció de l’entitat i amb un sistema d'avaluació contínua, basat en indicadors d'activitat i impacte, que permetrà mesurar el progrés de les accions verus els objectius proposats.

El pla contempla 4 eixos principals: **Reconèixe**r, **Discernir,** **Motivar** i **Actuar**, i que parteixen de la Missió de Càritas Mallorca com agent clau en el desenvolupament integral de les persones vulnerables i de la promoció de la caritat. Aquests 4 eixos es vertebren en diferents **objectius**, 12 en total, i 25 **accions** a desenvolupar, entre les que destaquen la creació d’un **Observatori de la Realitat** per identificar les necessitats i adaptar els projectes, programes, serveis de Càritas a aquestes realitats socials. També s’aposta per la promoció d’**espais de participació** i diàleg dels agents de Càritas, interns i externs , mitjançant els **equips mixts de discerniment**, o també s’inclouen en aquestes accions la **incidència política** en temes de vulneració de drets.

En acabar la presentació de Càritas, el bisbe Mons. **Sebastià Taltavull** ha dirigit una pregària per les vocacions, amb el lema “Per a qui som?”. Aquesta pregària, que se celebra mensualment a la Catedral, s’emmarca dins el Pla Pastoral 2025-2026. L’objectiu és fer créixer una cultura vocacional arrelada en la pregària comunitària, pregar per totes les vocacions dins l’Església i acompanyar aquells que es troben en un camí de discerniment.

Abans de la presentació del Pla ha tingut lloc un recorregut simbòlic des de la seu central de Càritas Mallorca a la Catedral , el **camí de l’esperança ,** amb la participació d’unes 100 persones. Un camí que ha volgut simbolitzar 6 estacions del procés d’una persona relacionat amb la celebració del dia del Corpus aquest dijous 19 de juny , 6 parades on estaven representades diferents Càritas Parroquials i on s’han escoltat testimonis vinculats a aquests espais i l’acció que desenvolupen.

Amb aquest nou Pla Estratègic , Càritas Mallorca vol tenir una presència significativa en la vida de les persones i comunitats, especialment d’aquelles més fràgils, promovent un societat més justa i fraterna.